In nomine sancte et individue Trinitatis, amen. Philippus, Dei gratia Francorum rex. Noverint universi presentes pariter et futuri quod Adam Breun, frater Arnulfi Brun de Soliaco, Hierosolimam profecturus, ob remedium anime sue et ut ei Dominus viam ejus in salutis sue prosperitate disponeret, monasterio beati Benedicti Floriacensis in eleemosinam dedit in perpetuum otam terram et omnes redditus quos Mathildis, soror sua, in mariagio possederat apud Sanctum Martinum de Ars, que omnia idem Adam ab eadem sorore sua emerat. Ut autem hec eleemosina esset stabilis, predictus Adam Breun et Arnulfus frater ejus eam se jure conservare et garentire fide et sacramento firmaverunt. Hoc autem factum est in presentia prepositorum Lorriaci et juratorum ejusdem ville. Quod ut ratum et inconcussum permaneret, sigilli nostri autoritate confirmatur, astantibus Andrea, camerario nostro, et Nicolao, vice notario, et Athone de Gravia, et Balduino Brunello. Actum anno incarnati Verbi 1191, mense junio.